gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl pt gl gl gl gl gl gl ja en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Proxectan triplicar os amarres deportivos no litoral do país
Luns, segunda feira, 26 de setembro de 2022
Plan de portos até 2020
Política Territorial asegura que se concentrará na ampliación dos existentes e que os novos peiraos vanse despregar en zonas que xa tiñan uso portuario.
O contorno do Golfo Ártabro ao norte, e a ría de Vigo ao sur, serán os dous eixos principais do Plan Director de Instalacións Náutico Deportivas que este mércores a consellaría de Política Territorial lle presentou a autoridades portuarias, empresas e representantes municipais. Na altura de 2020, as 11 mil prazas de amarre actuais pasarán a ser arredor de 32 mil.
"Un requisito do Plan é a mínima afectación da costa", explicou a conselleira de Política Territorial, María Xosé Caride, durante a presentación este mércores do proxecto. Caride indicou que o plan articulará "un único sistema portuario galego cohesionado e con oferta de calidade", e destacou que "ofrece unha visión integral de conxunto do espazo costeiro". Insistiu ademais e que, na súa opinión, a planificación nace "con vocación de respecto ao noso entorno litoral, tremendamente sensíbel".
Baiona e Sada, portos de referencia
No sur do país, a potenciación do porto de Baiona levaráo a ser o de maior número de amarres en Galiza, con 1.622. Perto del, a área de Cangas e Moaña desenvolverá até catro portos. En total, esta área sur chegará a máis de 8.800 puntos de atraque, máis da cuarta parte do total do país. Ao norte, o porto de referencia será o de Sada, onde en 2020 habería case 1.600 amarres. En conxunto, a área do Golfo Ártabro quedará por riba das 7.000 prazas para embarcacións deportivas. En Ferrol, o peirao de Curuxeiras dará lugar a un gran porto deportivo.
Na Ría de Arousa, a Xunta deseñou dous polos de atracción en Cambados e O Grove, e outros dous ao norte, en Rianxo e Cabo de Cruz, ademais de potenciar o porto de Vilagarcía como a maior concentración de amarres da zona, con máis de 1.000, seguido de Ribeira con case 700. En total, arredor de 7.000 prazas. Ao norte, nas rías altas a previsión e de construción de 4.000 amarres. Segundo Política Territorial, neste área proxectouse crear o porto de referencia en Burela, ao considerar que sería o lugar "con menor impacto paisaxístico, biolóxico e de dinámica do litoral".
O contorno de Pontevedra sumará en 2020 algo máis de 3.000 puntos de amarre, con novas instalacións en Bueu e Aguete. O impacto ambiental previsto levou á Xunta a renunciar finalmente a usar a zona de Portonovo, e xa que á beira haberá ampliación do de Sanxenxo. Por último, a Costa da Morte sumará unha vez que se complete o proceso un total de 2.800 prazas, repartidas en catro portos e seis instalacións de atraque diferentes.
Unha previsión de crecemento criticada polos ecoloxistas
A convicción de que o plano non responde ás "necesidades reais" do sector náutico-deportivo é un dos argumentos que desde hai tempo salientan os colectivos ecoloxistas desde que se coñeceu a ambiciosa previsión do Goberno. Recordan por exemplo desde a Asociación para a Defensa Ecolóxica de Galiza que agora mesmo, Galiza xa dispón dunha proporción de 1,6 embarcacións por cada amarre, mentres que países onde o sector está amplamente desenvolvido, como Francia, as porcentaxes son de 9 embarcacións por amarre. "A estimación do número de usuarios e do seu incremento ata o horizonte de 2020 é ao noso xuizo vaga, e non está debidamente xustificada", consideran desde Adega.
Desde Verdegaia hai tempo que xa advertían sobre a necesidade de estabelecer moratorias sobre a construción e ampliación de portos deportivos, o mesmo que sobre paseos marítimos ou campos de golf a pé da costa, mentres non se deseñase polo miúdo un plan de xestión sustentábel do litoral. Hai poucos meses, o colectivo poñía o exemplo da ría de Cedeira, onde o proxecto de porto deportivo implica a construción dun novo dique e o recheo con entullos e formigón dunha parte do leito mariño da ría. Verdegaia pedía daquela a paralización da iniciativa polo "prexuízo ambiental", con alteración de correntes mariñas incluído, nun área en trámites de ser declarada Reserva Mariña pola súa riqueza pesqueira e marisqueira.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto